11/11/2020 | Administración LocalMunicipal
Cambre
Anuncio da aprobación inicial das Bases Específicas e da convocatoria do Concello de Cambre das axudas do Fondo de Financiamento para a Reactivación Económica e Social da Provincia da Coruña. Programa PEL-Reactiva

Por resolución de alcaldía núm.1668/2020 de 4 de novembro de 2020 aprobáronse inicialmente as Bases Específicas e a convocatoria do Concello de Cambre das axudas do Fondo de Financiamento para a Reactivación Económica e Social da Provincia da Coruña. Programa PEL-REACTIVA. Na dita Resolución aprobouse publicar os acordos no Boletín oficial da Provincia e abrir un prazo de información pública e audiencia aos interesados de trinta días hábiles a partir do día seguinte á publicación do referido anuncio, co fin de que poidan presentarse as reclamacións e suxestións que estimen oportunas, segundo o establecido no art.49 da Lei 7/1985, do 2 de abril, reguladora das bases de réxime local As referidas bases aprobáronse tal e como se trascriben de seguido: O obxecto destas bases é regular as axudas a conceder polo concello de Cambre, adherido ao Fondo de Financiamento promovido pola Deputación da Coruña, aprobadas coa finalidade de impulsar a actividade económica e o emprego no noso termo municipal e contribuír a paliar na medida do posible os danos derivados da pandemia da COVID-19, nas microempresas e autónomos/as. A finalidade destas axudas é facilitar medios ás microempresas e persoas traballadoras por conta propia ou autónomas, para facer fronte ás consecuencias derivadas da crise motivada pola COVID-19, e contribuír á súa recuperación e viabilidade no novo contexto socioeconómico. Poderán acollerse a estas axudas, as persoas físicas ou xurídicas que reúnan a condición de persoa beneficiaria segundo o disposto na Base 4ª. A contía destinada a atender as solicitudes das axudas veu determinada na resolución da Presidencia da Deputación, publicada no BOP núm.181, do 28 de outubro de 2020, na que se confirma a adhesión do concello ao Fondo de Financiamento e a concesión da subvención. O Fondo de Financiamento constitúese cun 80% de achega da Deputación da Coruña e un 20% financiado con fondos propios do concello. Tendo en conta que os fondos destinados á subvención Consolida Cambre 2020 computa para o 20% da achega municipal, de conformidade co establecido na Norma 4 do Fondo PEL- REACTIVA, o crédito destinado á presente convocatoria ascende a 342.735,14 euros, imputables á aplicación órzamentaria 2020 433 47002 “Axudas PEL-Reactiva”, financiado integramente coa achega da Deputación provincial da Coruña. Este orzamento poderá ser obxecto de modificacións como consecuencia da asignación ou da redistribución de fondos para o financiamento destas axudas. Estas axudas van dirixidas a persoas traballadoras autónomas con ou sen traballadores/as ao seu cargo e microempresas, calquera que sexa a súa forma xurídica, que se atopen nalgún dos supostos indicados a continuación: - Grupo I: Que se visen afectados polo peche en virtude do disposto no RD 463/2020, do 14 de marzo, polo que se declara o estado de alarma para a xestión da situación de crise sanitaria ocasionada pola COVID-19, e a súa modificación aprobada no RD 465/2020, do 17 de marzo. - Grupo II: Que non se visen afectados polo peche, pero cuxa facturación no segundo trimestre fiscal de 2020 se vira reducida, polo menos, nun 75% en relación coa media efectuada no semestre natural anterior á declaración do estado de alarma. Cando a persoa física ou xurídica non leve de alta os seis meses naturais esixido para acreditar a redución dos ingresos, a valoración levarase a cabo tendo en conta o período de actividade. - Grupo III: Que se viran na obriga de acollerse a un ERTE (Expediente de Regulación Temporal de Emprego), nos termos establecidos no RD 465/2020, do 17 de marzo. Para os efectos destas bases, para a consideración de microempresa atenderase ao indicado no anexo I do Regulamento (UE) 651/2014, da Comisión, do 17 de xuño de 2014, polo que se declaran determinadas categorías de axuda compatibles co mercado interior en aplicación dos artigos 107 e 108 do Tratado, publicado no Diario Oficial da Unión Europea (DOUE) L 187, do 26 de xuño de 2014, segundo o cal a categoría de microempresa está constituída por aquelas empresas que ocupan a menos de 10 persoas e cuxo volume de negocios anual ou balance xeral anual non excedan de 2 millóns de euros Con carácter xeral, os beneficiarios/as das axudas, deberán cumprir cos seguintes requisitos: - Ter o seu domicilio fiscal en Cambre. - Non atoparse incursas en ningunha das circunstancias recollidas no artigo 13.2 e 13.3 da Lei 38/2003, do 17 de novembro, xeral de subvencións. - Estar ao corrente no cumprimento das súas obrigas tributarias coa AEAT e coa TXSS. - Non ter débeda ningunha co concello. - Estar ao dia no cumprimento das obrigas tributarias coa CC. AA. de Galicia e coa Deputación da Coruña. - Cumprir coas obrigas establecidas na base 14. Estar dado de alta no Réxime Especial de Traballadores Autónomos (RETA) ou en calquera outro por conta propia da Seguridade Social, ou como mutualista de colexio profesional, con anterioridade á entrada en vigor do Real Decreto 463/2020, do 14 de marzo. A data de constitución da empresa, atendendo á data de primeira inscrición, no rexistro público correspondente, debe ser anterior á entrada en vigor do Real decreto 463/2020, do 14 de marzo. Quedan expresamente excluídas destas axudas as asociacións, as comunidades de propietarios, en réxime de propiedade horizontal, as administracións públicas, organismos públicos, entes dependentes, as congregacións e institución relixiosas, as Unións Temporais de Empresas, as comunidades de bens, as herdanzas xacentes así como as sociedades civís sen personalidade xurídica propia e demais entidades carentes desta. - NIF/NIE ou CIF segundo corresponda. - Certificado de conta bancaria. - Anexo VIII: Solicitude da axuda - Anexo IX: Declaración responsable do cumprimento de requisitos e obrigas. - Beneficiarios/as do Grupo I: · Certificado actualizado de Situación Censal da Axencia Estatal Tributaria. · Informe actualizado de Vida Laboral da Empresa, expedido pola Tesourería Xeral da Seguridade Social no que se inclúa o seu número de traballadores/as - Beneficiarios/as do Grupo II: · Ademais da documentación indicada para o Grupo I, acreditación da redución de ingresos dende os seis meses previos á declaración do estado de alarma e ata a data de presentación da solicitude da axuda, mediante a presentación dalgún dos seguintes documentos: copia do libro de rexistro de facturas, libro diario de gastos, libro rexistro de vendas e ingresos e libro de compras e gastos, ou declaración de IVE, IRPF. - Beneficiarios/as do Grupo III: · Ademais da documentación indicada para o Grupo I, documento acreditativo da situación de ERTE. O concello poderá realizar todas aquelas comprobacións que estime oportunas no tocante ao cumprimento dos requisitos e das obrigas dos/as beneficiarios/as das axudas. No anexo IX Declaración Responsable de cumprimento de requisitos e obrigas, enumérase a documentación que o concello poderá, no seu caso, requirirlle aos beneficiarios/as. As axudas teñen un carácter finalista e van destinadas a facilitar medios para facer fronte ás consecuencias da crise provocada pola COVID-19, e a paliar o seu impacto económico e social sobre as microempresas e persoas traballadoras por conta propia ou autónomas de Cambre, que cumpran os requisitos establecidos na base 4 para ser beneficiarios/as, e cos importes determinados conforme ao establecido na base 8. O procedemento de concesión das axudas reguladas nestas bases, será o de concorrencia competitiva, de acordo co establecido no artigo 22.1 da Lei 38/2003, do 17 de novembro, xeral de subvencións. Para os efectos destas axudas, concorrencia competitiva implica que o procedemento de concesión das subvencións realízase mediante a comparación das solicitudes presentadas, coa fin de establecer unha prelación entre elas, de acordo cos criterios de valoración previamente fixados nestas bases, e adxudicar a axuda a aquelas que obtiveran unha maior valoración co límite orzamentario fixado para cada concello. A valoración das solicitudes realizarase por grupos de beneficiarios/as dos establecidos na Base 4.1, ordenando por orde de maior a menor puntuación as solicitudes de cada grupo. Terán prioridade para a concesión, os/as solicitantes pertencentes ao grupo I de beneficiarios/as que obtiveran maior puntuación. Se atendendo ao límite orzamentario fixado para o concello de Cambre hai crédito dispoñible, este destinarase a cubrir as solicitudes con maior valoración do Grupo II e por último as do Grupo III con maior valoración, ata esgotar o crédito dispoñible. As solicitudes que cumpran cos requisitos establecidos nas bases reguladoras, puntuaranse de acordo cos seguintes criterios de valoración: (1) Deberá computarse o número de traballadores/as contratados/as a tempo completo. No caso de contratacións a tempo parcial, computaranse con relación a xornada completa. (2) Deberá computarse o número de traballadores/as discapacitados/as contratadas a tempo completo. No caso de contratacións a tempo parcial, computaranse con relación á xornada completa. (3) Deberá computarse o número de traballadores/as menores de 30 anos contratados a tempo completo. No caso de contratacións a tempo parcial, computaranse con relación á xornada completa. En caso de empate, priorizaranse como criterios de desempate, os seguintes: 1º. Nº mulleres contratadas.2º. Nº persoas discapacitadas contratadas.3º. Nº menores de 30 anos contratados 4º. Empresas de economía social.5º. Data e hora de presentación completa da solicitude. Terán a consideración de gastos subvencionables dentro desta liña, aquelas actividades que estean dentro dos seguintes conceptos de gasto: O IVE non se considerará en ningún caso gasto subvencionable O importe da subvención será fixo, e determinarase conforme aos seguintes criterios: a) Traballadores/as por conta propia ou autónomos, sen traballadores ao seu cargo, afectados polo peche como consecuencia da declaración do estado de alarma ou aqueles que non se visen afectados polo peche pero cuxa facturación no segundo trimestre fiscal de 2020, se vise reducida, polo menos nun 75% en relación coa media de facturación do semestre natural anterior á declaración do estado de alarma: 1.500 euros b) Traballadores/as por conta propia ou autónomos con traballadores/as ao seu cargo e microempresas afectados polo peche como consecuencia da declaración do estado de alarma ou aqueles que non se visen afectados polo peche pero cuxa facturación do segundo trimestre fiscal de 2020, se vise reducida, polo menos nun 75% en relación coa media de facturación do semestre natural anterior á declaración do estado de alarma, ou que se visen na obriga de acollerse a un ERTE, atendendo ao seguinte: - Un só traballador/a: 2.000,00 euros - Entre 2 e 5 traballadores/as: 2.500,00 euros - Entre 6 e 9 traballadores/as: 3.000,00 euros O período subvencionable abarcará dende o 1 de marzo de 2020 ata o 31 de decembro de 2020. Estas axudas serán compatibles con calquera outra concedida por entidades públicas ou privadas, sempre que o importe total das axudas percibidas polo mesmo concepto non supere o custo total dos gastos subvencionables polas presentes axudas, e ata un máximo de 40.000 euros. O importe de axuda a conceder será minorada na cantidade que exceda deste límite. O prazo de presentación de solicitudes iniciarase a partir do día seguinte á publicación da convocatoria específica das axudas do Concello de Cambre no Boletín Oficial da Provincia, e finalizará ás 14:00 horas do día 25 de novembro de 2020. As presentes bases, xunto co modelo de solicitude normalizado para a obtención das axudas, estarán dispoñibles na Sede electrónica do Concello de Cambre. As solicitudes, presentaranse por vía telemática a través da Sede Electrónica do concello de Cambre accesible a través do enlace https://sede.cambre.es/opencms/es/ utilizando o formulario normalizado de solicitude dispoñible na sede. Para a presentación de solicitude por medio electrónicos, é necesario dispoñer dos certificados electrónicos recoñecidos ou cualificados de sinatura electrónica. A presentación da solicitude de subvención fóra do prazo establecido e a non utilización, no seu caso, do formulario normalizado de uso obrigatorio, serán causa de inadmisión da solicitude. As solicitudes de cada grupo que cumpran cos requisitos, atendendo ao establecido na Base 6ª, ata esgotar o crédito inicial dispoñible para o concello, serán propostas por orde de puntuación para seren resoltas favorablemente. O concello poderá requirir aos solicitantes para que acheguen canta documentación e información complementaria estime oportuna para fundamentar a súa solicitude, así como para que se proceda á corrección dos defectos apreciados na solicitude, todo iso no prazo de 10 días hábiles a partir do seguinte á notificación do requirimento. No caso de incumprimento, entenderase que desiste da súa solicitude. Pola Alcaldía, ou persoa en quen delegue, ditarase resolución de concesión definitiva, que deberá notificárselle aos interesados/as segundo o establecido o artigo 40 da Lei 39/2015, do 1 de outubro, do procedemento administrativo común e publicarase na páxina web do concello. As resolucións de concesión deberán conter a relación dos/as solicitantes aos/ás que se lles concede a subvención, e a desestimación expresa das restantes solicitudes. No seu caso, incluirá unha relación ordenada de todas as solicitudes que, cumprindo coas condicións administrativas e técnicas, non fosen estimadas por pasarse a contía máxima do financiamento dispoñible fixado na convocatoria correspondente. O acordo de concesión ou denegación da subvención solicitada porá fin á vía administrativa, sendo aplicable o réxime de recursos establecidos na Lei 39/15, do 1 de outubro, de procedemento administrativo común das administracións públicas. Os beneficiarios da subvención deberán presentar a documentación xustificativa referida expresamente aos conceptos de gasto que lle foron subvencionados, como data máxima, o 31 de marzo de 2021. O concello aboará o importe da subvención concedida logo da presentación dos xustificantes de gasto ou facturas electrónicas escaneadas, efectivamente pagadas dentro do período subvencionable, correspondentes aos gastos subvencionables determinados na base 7ª, ou documentos contables de valor probatorio equivalente. No caso de que as facturas non teñan os conceptos de gasto debidamente especificados, deberán entregar un documento aclaratorio do seu contido, que debe axustarse aos conceptos subvencionados ao amparo desta convocatoria. O pago da subvención realizarase mediante transferencia bancaria á conta bancaria indicada pola entidade beneficiaria da subvención. No caso de que o importe dos pagos xustificados sexa inferior ao concedido, a achega municipal reducirase ata o importe efectivamente xustificado. Os/as beneficiarios/as das axudas, deberán cumprir cos seguintes compromisos e deberes: 1. Cumprir con todos os requisitos indicados nestas bases.2. Os/as beneficiarios/as están obrigados a permanecer en alta no Réxime Especial da Seguridade Social de Traballadores por Conta Propia/ Autónomos ou no que, no seu caso, corresponda da Seguridade Social ou en Mutualidades profesionais ou no caso das microempresas, a manter a mesma forma xurídica polo menos 3 meses dende a finalización do período subvencionable.3. Declarar no momento de presentación da solicitude que non presenta máis dunha solicitude por entidade ou persoa física (autónomo/a). No caso de que o solicitante sexa unha persoa física, declaración de que non forma parte dunha sociedade que teña solicitado outra subvención na presente convocatoria.4. Cumprir coa normativa de minimis e non superar os límites establecidos na normativa para o seu sector, se esta resultase de aplicación.5. Declarar a obtención de subvencións ou axudas procedentes doutras administracións e entidades públicas ou privadas, nacionais ou internacionais e acreditar que a suma de todas elas non supera o límite de 40.000 euros.6. Comunicar de inmediato ao concello calquera modificación que puidera afectar a algún dos gastos recollidos na solicitude inicial realizada, para a valoración do caso por parte do Departamento responsable das axudas.7. Empregar a subvención outorgada para o mesmo fin para o cal foi concedida, axustándose aos termos establecidos nas Bases e na convocatoria e de conformidade coa lexislación vixente.8. Conservar os documentos xustificativos da aplicación da subvención recibida, incluídos os documentos electrónicos, que poidan ser obxecto das actuacións de comprobación e control durante o período establecido, en cada caso, pola lexislación vixente sobre a materia.9. Dar o seu consentimento ao tratamento de datos de carácter persoal e a súa publicación de acordo coa lexislación vixente en materia de protección de datos de carácter persoal.10. Dar publicidade, nos termos establecidos na resolución de concesión, ao carácter público do financiamento da actividade realizada, figurando expresamente nun lugar visible do centro de traballo, logotipo do Concello de Cambre, da Deputación e mención expresa ao Plan de Emprego Local da Deputación da Coruña. O mesmo tipo de publicidade realizarase nun lugar preferente da páxina web da empresa, de existir esta.11. Xustificar o cumprimento dos obxectivos, requisitos, condicións e de finalidade suxeita á subvención, someténdose ás actuacións de comprobación e control, que poderá efectuar o concello, como outros órganos de control competentes, tanto nacionais como comunitarios.12. Atender e proporcionar, no seu caso, canta información lle poidan solicitar os servizos de control interno municipal do concello.13. Someterse ao control financeiro, ben sexa exercido polo órgano interventor municipal, ben polo órgano interventor da Deputación. A constatación do incumprimento dos requisitos necesarios ou dos deberes asumidos como consecuencia da concesión da subvención, así como a falsidade documental, poderá dar lugar á extinción do dereito ao seu desfrute ou á modificación da resolución de concesión, ao reintegro das cantidades percibidas e, no seu caso, á incoación do correspondente expediente sancionador, conforme ao establecido na Lei 38/2003, do 17 de novembro, xeral de subvencións así como cantas responsabilidades de toda orde puidesen derivarse. Será de aplicación a estas bases a normativa seguinte: · Lei 38/2003, do 17 de novembro, xeral de subvencións e o seu Regulamento de desenvolvemento, aprobado por Real Decreto 887/2006, do 21 de xullo · Lei 9/2007, do 13 de xuño, de subvencións de Galicia · Ordenanza xeral de subvencións e transferencias da Deputación Provincial da Coruña · Lei 7/1985, do 2 de abril, reguladora das bases do réxime local · Lei 39/2015, do 1 de outubro, do procedemento administrativo común das administracións públicas · Lei orgánica 3/2018, do 5 de decembro, de protección de datos persoais e garantía de dereitos dixitais · Regulamento (UE) n.º 1407/2013, da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas de minimis (DOUE L 352, do 24 de decembro de 2013) (1) · Regulamento (UE) n.º 1408/2013, da Comisión, do 18 de decembro, relativo á aplicación dos artigos 107 e 108 do Tratado de funcionamento da Unión Europea ás axudas de minimis no sector agrícola (DOUE L 352, do 24 de decembro de 2013) (1) · Regulamento (UE) n.º 2019/316 da Comisión do 21 de febreiro de 2019 polo que se modifica o Regulamento (UE) n.º 1408/2013 relativo á aplicación dos artigos 107 e 108 do Tratado de funcionamento da Unión Europea ás axudas de mínimis no sector agrícola (DOUE L 51, do 22 de febreiro de 2019) (1) · Regulamento (UE) n.º 717/2014, da Comisión, do 27 de xuño, relativo á aplicación dos artigos 107 e 108 do Tratado de funcionamento da Unión Europea ás axudas de mínimis no sector da pesca e da acuicultura (DOUE L 190, do 28 de xuño de 2014) (1) (1) Deberá terse en conta as Comunicacións da Comisión Europea sobre Marco Temporal relativo ás medidas de axuda estatal destinadas a apoiar a economía no contexto do actual brote da COVID-19: C/2020/1863, publicada no DOUE C 91I do 20/03/2020, e modificacións do 03/04/2020, publicada no DOUE C 112I do 04/04/2020, e do 12/05/2020, publicada no DOUE C 164 do 13/05/2020. A xestión destas axudas suxeitarase aos principios de publicidade, concorrencia, transparencia, obxectividade, igualdade e non discriminación, así como á eficacia no cumprimento de obxectivos de eficiencia na asignación e utilización dos recursos públicos. Os datos personais obtidos neste procedemento serán tratados, na súa condición de responsable, polo concello de Cambre coa finalidade de levar a cabo a tramitación administrativa que derive da xestión deste procedemento. O tratamento dos datos baséase no cumprimento dunha misión de interese público. Con todo, determinados tratamentos poderán fundamentarse no consentimento das persoas interesadas. Os datos serán comunicados ás administracións públicas no exercicio das súas competencias, cando sexa necesario para a tramitación e resolución dos seus procedementos ou por obriga legal. As persoas interesadas poderán exercer os dereitos de acceso, rectificación, supresión, oposición, limitación ao tratamento e portabilidade dos datos a través da sede electrónica do concello de Cambre ou presencialmente nos lugares e rexistros establecidos na normativa reguladora do procedemento administrativo común. Para facilitar o exercicio dos dereitos, o concello porá ao seu dispor un modelo de solicitude en: https://sede.cambre.esTodo o cal se informa en cumprimento do disposto nos artigos 11 e seguintes da Lei orgánica 3/2018, do 5 de decembro, de protección de datos de carácter persoal e a súa normativa de desenvolvemento. O control financeiro das subvencións outorgadas, levarase a cabo polo control interno municipal de acordo coa normativa do concello. Para tal fin, o concello poderá solicitar a colaboración do control financeiro da Intervención provincial. Coa finalidade de mellorar a xestión do Fondo de Financiamento e cumprir o obxectivo previsto nesta convocatoria de axudas, os seus prazos de tramitación poderán reaxustarse por resolución da Presidencia da Deputación da Coruña. Que lle sexa concedida unha subvención ao abeiro da convocatoria de axudas do Concello de CAMBRE, no marco do PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA, do Plan de emprego local da Deputación da Coruña. D./Dna. __________________________________________________, provisto/a de NIF/NIE nº. ______________________, en representación de _________________________________________________ con CIF nº. ________________________, solicitante das axudas do Concello de CAMBRE convocadas ao abeiro do PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA, do Plan de emprego local da Deputación da Coruña, - Que reúne os requisitos para ser beneficiario/a das axudas do Concello de CAMBRE, no marco do PEL-REACTIVA: FONDO DE FINANCIAMENTO PARA A REACTIVACIÓN ECONÓMICA E SOCIAL DA PROVINCIA DA CORUÑA. - Que pertence a algún dos grupos de beneficiarios/as indicados a continuación (marque o que proceda): - Que na súa empresa se cumpren as seguintes condicións (marque o que proceda): - Que se compromete a cumprir coas obrigas dos/as beneficiarios/as da subvención, singularmente relacionadas na Base 14 “Obrigas das persoas beneficiarias das axudas” das reguladoras da axuda solicitada.  Lin o significado legal de “declaración responsable”, conforme o expresamente disposto no artigo 69.1 da Lei 39/2015 do procedemento administrativo común das administracións públicas (publicada no BOE núm.236, do 02/10/2015): “Para os efectos desta lei, entenderase por declaración responsable o documento subscrito por persoa interesada na que este manifesta, baixo a súa responsabilidade, que cumpre cos requisitos establecidos na normativa vixente para obter o recoñecemento dun dereito ou facultade ou para o seu exercicio, que dispón da documentación que así o acredita, que a poñerá á disposición da administración cando se lle requira, e que se compromete a manter o cumprimento das anteriores obrigas durante o período de tempo inherente a este recoñecemento ou exercicio. Os requisitos aos que se refire o parágrafo anterior deberán estar recollidos de maneira expresa, clara e precisa na correspondente declaración responsable. As administracións poderán requirir en calquera momento que se achegue a documentación que acredite o cumprimento dos mencionados requisitos e o/a interesado/a deberá achegala.” Asinado dixitalmente, ….,. de …. de 2020” No caso de que non se presente reclamación ou suxestión ningunha, entenderanse definitivamente aprobadas as Bases da convocatoria, o que se publicará no Boletín Oficial da Provincia, de conformidade co establecido no artigo 70.2 da LRBRL. Cambre, 5 de noviembre 2020 O Alcalde Asdo.: Oscar A. García Patiño